**SLOVENŠČINA – 9. RAZRED – SKUPINA ZUPAN 21. 5. 2020**

Prejšnjo uro smo končali z **OBDOBJEM MED OBEMA VOJNAMA** (smeri **ekspresionizen, konstruktivizem, socialni realizem),** danes pa boš spoznal naslednje obdobje, ki traja samo 4 leta, in sicer KNJIŽEVNOST MED NOB.

Zapiši v zvezek:

**KNJIŽEVNOST NOB** (narodnoosvobodilni boj)

Leta 1941 se pri nas začne 2. svetovna vojna. Osvobodilna fronta je med drugim razglasila kulturni molk, kar je pomenilo, da na okupiranem ozemlju pisatelji in drugi ustvarjalci ne bi smeli ničesar objaviti v slovenskem jeziku.

Slovstvo te dobe so tako ustvarjali pisci, ki so odšli na osvobojeno ozemlje ali pa živeli v partizanskih enotah. Vodilna smer je bil že znani **socialni realizem**. Ob različnih propagandnih letakih in časopisih dobimo tudi drobne knjižice verzov, ki so se širile od borca do borca. Svoje pesmi so ustvarjalci brali na prireditvah, širile pa so se tudi s prepisovanjem. Pisci so pogosto uporabljali neprava imena (psevdonime).

Značilnosti tega literarnega obdobja:

- preprosta, razumljiva literatura – važnejša od oblike je vsebina,

- spet se pojavi ljudsko ustvarjanje,

- največ je pesmi, dramatike je malo in je kratka, tudi od pripovedništva se je uveljavila

le krajša proza.

Glavna predstavnika:

- VLADIMIR PAVŠIČ – MATEJ BOR (pesnik, dramatik)

- KAREL DESTOVNIK – KAJUH (pesnik)

V berilu poišči pesem **Karel Destovnik - Kajuh: Jesenska** (v mojem je na strani 108) in jo preberi.

V zvezek zapiši naslov pesmi in odgovori na vprašanja:

1. Kaj si občutil ob branju pesmi? Tudi ti zdaj po čem hrepeniš?

2. Kdo so pesnikovi tovariši? Česa naj bi se spomnili? Kaj in zakaj naj bi se vzdramilo v ljudeh?

Kdaj ljudje razmišljajo o svobodi, hrepenijo po njej?

3. Pesem govori o dogajanju med vojno. Bi ljudje preživeli, če ne bi upali in bili optimistični?

4. V kaj naj bi tovariši zaupali, verovali? Kdo vse kriči tovarišem? Kako bo prišla svoboda in

kdaj? Glede na vsebino označi čas dogajanja (začetek/konec vojne??)

5. Kaj napoveduje divjost konja? Bi lahko prišla svoboda kot zajec?

6. Kaj sporoča pesem? (Je vzpodbuda za upor, boj ali miritev ljudi in upanje, da bo še vse

dobro?)

7. Opiši obliko pesmi (kitice, verz, rima). [[1]](#footnote-1)

**Karel Destovnik – Kajuh** je padel v boju 1944. leta, star komaj 21 let.

O njem in 2. sv. vojni pri nas si lahko ogledaš film na povezavi <https://www.youtube.com/watch?v=ZOKWKuaOFm8&feature=player_embedded>

Lepo bodi,

Učiteljica Sanda Zupan

1. Štiri kitice z različnim številom verzov, verzi različno dolgi, rima je svobodna … [↑](#footnote-ref-1)